Oficialusis leidinys L 331 , 15/12/2001 p. 0101 - 0102



Komisijos sprendimas 2001 m. gruodžio 12 d. nustatantis priemones dėl dekoratyvinių augalų dauginamosios medžiagos Bendrijos lyginamųjų tyrimų ir bandymų pagal Tarybos direktyvą 98/56/EB (pranešta dokumentu Nr. C(2001) 4224) (2001/898/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į. Tarybos direktyvą 98/56/EB dėl prekybos dekoratyvinių augalų dauginamąja medžiaga [1], ypač į jos 14 straipsnio 4 dalį, kadangi: (1) Pirmiau minėtoje direktyvoje yra numatytos būtinos priemonės dauginamosios medžiagos Bendrijos lyginamiesiems tyrimams ir bandymams atlikti. (2) Reikėtų užtikrinti, kad tyrimuose ir bandymuose būtų naudojamas reikiamas bent jau tam tikrų pasirinktų augalų bandinių skaičius. (3) Valstybės narės turėtų dalyvauti Bendrijos lyginamuosiuose tyrimuose ir bandymuose tiek, kiek pirmiau minėtų augalų sėkla yra paprastai veisiama arba parduodama jų teritorijoje, siekiant iš to padaryti atitinkamas išvadas. (4) Komisija yra atsakinga Bendrijos lyginamiesiems tyrimams ir bandymams būtinas priemones. (5) Technines priemones tyrimams ir bandymams atlikti parengė Dauginamosios medžiagos ir dekoratyvinių augalų nuolatinis komitetas. (6) 2002–2004 m. turėtų būti atliekami 2001 m. nuimtos dauginamosios medžiagos Bendrijos lyginamieji tyrimai ir bandymai ir paskelbtos tokių tyrimų bei bandymų detalės. (7) Dėl Bendrijos lyginamųjų tyrimų ir bandymų, kurie trunka ilgiau nei vienerius metus, tyrimų ir bandymų dalių, vykdomų turint reikiamus asignavimus po pirmųjų metų, turėtų būti gautas Komisijos leidimas be papildomų konsultacijų su Dauginamosios medžiagos ir dekoratyvinių augalų nuolatiniu komitetu. (8) Dauginamosios medžiagos ir dekoratyvinių augalų nuolatinis komitetas nepateikė nuomonės per pirmininko nustatytą terminą, PRIĖMĖ ŠĮ SPRENDIMĄ: 1 straipsnis 1. Priede išvardytų augalų dauginamosios ir sodinamosios medžiagos Bendrijos lyginamieji tyrimai ir bandymai atliekami 2002–2004 metais. 2. 2002 m. atliekamų tyrimų ir bandymų didžiausia savikaina yra nurodyta priede. 3. Visos valstybės narės dalyvauja Bendrijos lyginamuosiuose tyrimuose ir bandymuose tiek, kiek priede išvardytų augalų sėkla ir dauginamoji medžiaga yra paprastai veisiama arba parduodama jų teritorijoje. 4. Tyrimų ir bandymų detalės yra nurodytos priede. 2 straipsnis Komisija gali nuspręsti tęsti tyrimus ir bandymus, nustatytus priede 2003–2004 metams. Didžiausia taip tęsiamų tyrimų ir bandymų savikaina turi neviršyti priede nurodytos sumos. 3 straipsnis Šis sprendimas skirtas valstybėms narėms. Priimta Briuselyje, 2001 m. gruodžio 12 d. Komisijos vardu David Byrne Komisijos narys [1] OL L 226, 1998 8 13, p. 16. -------------------------------------------------- PRIEDAS Tyrimai, kurie turi būti atliekami 2002 m. Rūšis | Atsakinga institucija | Reikalavimai, kuriuos reikia įvertinti | Bandinių skaičius | Kaina (EUR) | Sėkla dauginami dekoratyviniai augalai Petunia Lobelia Lathirus | NAKT Roelofarendsveen (NL) | Veislės tapatumas ir grynumas (lauke) išorinė sėklos kokybė (laboratorijoje) | 80 | 37 000 | Gėlių svogūnėliai (narcizas) | BKD Lisse (NL) | Veislės tapatumas ir grynumas (lauke) Augalų sveikata (laboratorijoje) | 80 | 42 800 | Dekoratyviniai augalai | NAKT Roelofarendsveen (NL) | Veislės tapatumas ir grynumas Augalų sveikata (lauke) | | 12 400 | Chamaecyparis | 40 | Ligustrum vulgare | 40 | Euphorbia fulgens | 20 | Iš viso | 92200 | Rūšis | Atsakinga institucija | Reikalavimai, kuriuos reikia įvertinti | Bandinių skaičius | Kaina (EUR) | Dekoratyviniai augalai | NAKT Roelofarendsveen (NL) | Veislės tapatumas ir grynumas Augalų sveikata (lauke) Augalų sveikata (laboratorijoje) | | 3 700 | Chamaecyparis | 40 | Ligustrum vulgare | 40 | Euphorbia fulgens | 20 | Iš viso | 3700 | Rūšis | Atsakinga institucija | Reikalavimai, kuriuos reikia įvertinti | Bandinių skaičius | Kaina (EUR) | Dekoratyviniai augalai | NAKT Roelofarendsveen (NL) | Veislės tapatumas ir grynumas Augalų sveikata (lauke) Augalų sveikata (laboratorijoje) | | 33 600 | Chamaecyparis | 40 | Ligustrum vulgare | 40 | Euphorbia fulgens | 20 | Iš viso | 33600 | --------------------------------------------------